**Usmernenia k priebehu praktickej časti odbornej zložky maturitnej skúšky** (PČOZ MS)

1. **Praktická realizácia a predvedenie komplexnej úlohy** (čas trvania 360 min)

**Priebeh:**

1. Žrebovanie tém v učebni. Zápis čísla vyžrebovanej témy predmetovou maturitnou komisiou (PMK)
2. Presun žiakov na určené pracovisko (podľa zadania) pod vedením dozoru
3. Vedenie záznamu o priebehu PČOZ MS (otázky, bodové hodnotenie)
4. Vykonávanie dozoru priebežne členmi PMK
5. Predvedenie úlohy žiakom. Hodnotenie priebehu a výsledkov

Pozn.: Miestnosť môže žiak opustiť na 3 min.

1. **Obhajoba vlastného projektu (KOP)** – čas trvania max. 30 min

**Priebeh:**

1. Úvod – žiak oboznámi PMK s témou, uvedie dôvody výberu.
2. ***Vlastná obhajoba*** – ústna obhajoba doplnená elektronickou, príp. audiovizuálnou prezentáciou pripravenou v programe PowerPoint.
3. ***Diskusia*** – odpovede na otázky členov PMK. Otázky sa týkajú l riešenej problematiky.

Predseda PMK oznámi žiakom v deň konania praktickej maturitnej skúšky, či:

1. prospeli v prípade vypracovania a predvedenia komplexnej úlohy,
2. obhájili svoje odborné práce.

**Tvorba prezentácie v PowerPointe** (ppt)

* pri 20 min prezentácii s diskusiou približne 15 snímok
* na jednej snímke 5 – 7 riadkov textu, v jednom riadku najviac 6 – 7 slov
* údaje v snímke ppt heslovité bez dlhých viet
* prvá snímka obsahuje názov práce, meno a priezvisko autora
* ďalšie snímky obsahujú úvod, cieľ práce, stručnú metodiku, výsledky, závery, odporúčania pre prax
* písmo Arial (nestriedať viac typov písma)
* veľkosť písma základného textu 28 – 32 bodov, veľkosť písma nadpisu 44 bodov, podnadpisy 36 – 40 bodov
* pri svetlom pozadí farba písma tmavá (čierna, tmavomodrá, tmavozelená)

**Predvedenie prezentácie**

* žiak musí byť vhodne oblečený (spoločenské oblečenie) a upravený
* po vyzvaní k obhajobe žiak pozdraví prítomných, predstaví sa
* vlastnými slovami prezentuje výsledky práce, uvoľnene, s očným kontaktom   
  s prítomnými
* vyhýba sa chybám: nečíta súvislý text, nepoužíva slová *no* alebo *hm,* veľa negestikuluje, nerozpráva tichým alebo hlučným hlasom, nemá monotónny prejav